ОПИСАНИЕ НА ПРЕДМЕТА НА ПУБЛИЧНАТА ПОКАНА. ИЗИСКВАНИЯ НА ВЪЗЛОЖИТЕЛЯ

„Сервизно обслужване за поддържане в изправност на служебните автомобили на Държавна агенция за бежанците при Министерския съвет“, по обособени позиции:

Обособена позиция № 1 „Сервизно обслужване за поддържане в изправност на служебните автомобили на Държавна агенция за бежанците при Министерския съвет“ – град София, бул. „Княгиня Мария Луиза“ № 114 Б и ул. „Монтевидео“ № 21 А;

Обособена позиция № 2 „Сервизно обслужване за поддържане в изправност на служебните автомобили на „Регистрационно-приемателен център“ село - Баня, община Нова Загора, териториално поделение на Държавна агенция за бежанците при Министерския съвет;

Обособена позиция № 3 „Сервизно обслужване за поддържане в изправност на служебните автомобили на „Транзитен център“ - село Пъстрогор, община Свиленград, териториално поделение на Държавна агенция за бежанците при Министерския съвет и „Приемателен център“ – град Харманли.

І. Държавна агенция за бежанците при Министерския съвет притежава 17 броя автомобила, от които 3 в гаранционен срок, съгласно Приложение № 1, за които е необходимо осигуряване на редовно и навременно сервизно обслужване и осъществяване на ремонтни дейности. Участникът, избран за изпълнител следва да има готовност за сервизно обслужване и на други новопридобити от ДАБ при МС автомобили, като се запазят условията на офертата за сервизно обслужване и ценообразуването на извършваните дейности.

ІІ. Правно основание за провеждане на процедурата: Чл. 14, ал. 4, т. 2 и Глава осма „а” от Закона за обществените поръчки.

ІІІ. Прогнозна стойност на поръчката: до 66 000 лв., без ДДС.

ІV. Начин на плащане: Възложителят заплаща стойността на всяка услуга, чрез банков превод по сметка на Изпълнителя, в срок от 30 календарни дни след извършените сервизни услуги, като се издава фактура, включваща: вида на извършените работи, вложените резервни части, материали и консумативи и тяхната цена (намалена с предложената от участника отстъпка), цената на вложения труд.

V. Място на изпълнение: Собствени или наети сервизни бази разположени на територията на град София, гр. Нова Загора и гр. Свиленград.

Участник може да използва ресурсите на други физически или юридически лица при изпълнение на поръчката, при условие че докаже, че ще има на свое разположение тези ресурси.

VІ. Срок на договора: Срокът на договора за изпълнение предмета на обществената поръчка е 12 (дванадесет) месеца от датата на подписването му или до изчерпване на определения лимит.

VІІ. Време за реакция: Приемане и диагностициране на автомобили не може да бъде повече от 4 часа, а времето за окончателното извършване на ремонта не може да бъде повече от 7 календарни дни. Срокът за извършване на ремонти вследствие на настъпило пътно-транспортно произшествие или други тежки аварии се определя допълнително със сервизната поръчка.

VІІІ. Методика за оценка: Критерият за оценяване на предложенията е икономически най-изгодна оферта. Критерият „икономически най - изгодна оферта” се прилага за оценка на офертите, които отговарят на предварително обявените от Възложителя условия и са подадени от участници, за които не са налице обстоятелствата по чл.47, ал.1, т. 1 и ал. 5 от ЗОП.

ІХ. Участникът може да участва за всички обособени позиции или за всяка една от тях. Допустимост на офертите и необходими документи:

Допустими са офертите, представени в деловодството на Държавна агенция за бежанците при Министерския съвет на бул. „Княгиня Мария Луиза“ № 114 Б, до крайния срок: 16:30 ч. на 03.12.2013 г. и съдържащи следните необходими документи:

1. Предложение за изпълнение на услугата, съдържащо данни за лицето, което прави предложението (ЕИК, седалище/адрес на управление, адрес за кореспонденция, телефон, факс, e-mail, банкова сметка, обслужваща банка, имена на представляващия дружеството), съгласно образец на Възложителя – Приложение № 2 към публичната покана;

2. Копие от документа за регистрация или единен идентификационен код съгласно чл. 23 от Закона за търговския регистър, когато участникът е юридическо лице или едноличен търговец; копие от документа за самоличност, когато участникът е физическо лице;

3. Техническо предложение за изпълнение на обществената поръчка (по образец - Приложение № 3), за всяка обособена позиция;

4. Ценово предложение (по образец – Приложение № 4 към публичната покана), за всяка обособена позиция;

5. Декларация относно отсъствие на обстоятелствата по чл. 47, ал. 1, т. 1 от ЗОП, попълнена по образец, съгласно Приложение 5 към публичната покана;

6. Декларация относно отсъствие на обстоятелства по чл. 47, ал. 5 от ЗОП, попълнена по образец, съгласно Приложение 6 към публичната покана;

7. Участникът трябва да е реализирал оборот от сходни на предмета на поръчката дейности в размер не по-малко от 20 000 лв. за последните три финансови години общо или в зависимост от датата на която участникът е учреден или е започнал дейността си. Когато участникът е обединение/консорциум, изискването се отнася до обединението като цяло, а не за отделните лица, включени в него. За целта се представя Справка – декларация за общия оборот и за оборота, реализиран от изпълнени договори с предмет, подобен на предмета на поръчката за предходните три финансови години в зависимост от датата, на която участникът е учреден или е започнал дейността си;

8. Списък на персонала, нает по трудово и/или гражданско правоотношение /сервизните специалисти, техническите лица/, който ще отговаря за изпълнение на договора, придружен от документи, удостоверяващи, че посочените в списъка лица, притежават нужното образование, квалификация и/или правоспособност, необходими за извършване на техническо обслужване и ремонт на автомобили.

9. Списък на основните договори за услуги /минимум три/ със сходен предмет, изпълнени и приключили през последните 3 (три) години, преди крайния срок за подаване на офертата със сходен предмет на предмета на поръчката, считано от датата, определена като краен срок за подаване на оферти и копие на договор за изпълнение на съответната услуга - Приложение № 8;

10. Декларация, че доставяните и монтирани резервни части и материали ще съответстват на марката и модела на съответния автомобил и ще бъдат оригинални на производителя, нови, неупотребявани и нерециклирани, както и че ще притежават сертификат за произход и качество от производителя или от негов официален представител.

11. Участникът задължително прилага справка - декларация, че притежава следните уреди за изпълнение на поръчката: стенд за регулиране на преден и заден мост; спирачен стенд; стенд за електронна компютърна диагностика на мотор-компютри и двигатели; стенд за демонтаж, монтаж и баланс на гуми; подемник за ремонт на ходова част; уреди за дефектация и пълнене на автомобилни климатични инсталации.

**Забележка:** Всички документи следва да бъдат представени в оригинал или заверено с подпис на представляващия и печат на участника копие.

**Изисквания към начина на представяне на предложенията:**

- представят се в запечатан, непрозрачен, с ненарушена цялост плик, от участника или от упълномощен от него представител, в деловодството на ДАБ при МС, на адрес: гр. София, бул. „Княгиня Мария Луиза № 114 Б;

- върху плика участникът посочва адрес за кореспонденция, телефон и по възможност - факс и електронен адрес, наименованието на предмета на услугата.

- при приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ;

- не се приемат за участие в процедурата и се връщат незабавно на участниците предложения, които са представени след изтичане на крайния срок за получаване или в незапечатан, прозрачен или скъсан плик.

Х. Технически спецификации:

А. Описание.

Услугите предмет на поръчката, са за сервизно обслужване за поддържане в изправност на служебните автомобили, включително доставка на резервни части, материали и консумативи, необходими за извършването им.

Изпълнението на предмета на поръчката се изразява в сервизно обслужване, което ще се извършва след писмена заявка на Възложителя.

І. Техническото обслужване на автомобилите да се извършва в пълен обем и периодичност, съгласно предписанията на производителя на съответната марка автомобилна техника. Смяната на филтрите и маслата да се извършва в пълен обем и периодичност, съгласно предписанията на производителя на съответната марка автомобилна техника, като типовете филтри и масло и честотата на смените им трябва да отговарят на изискванията, заложени от производителя в сервизната книжка.

След смяната на филтрите и маслото се извършва зануляване на сервизния брояч (на всички автомобили, екипирани с такъв).

ІІ. Текущ ремонт: обхваща всички дейности по привеждането на системите, възлите и агрегатите на автомобилите в изправно състояние. Всички операции по ремонта на автомобилите да се извършват в съответствие с препоръките на завода производител, за съответния автомобил.

Изпълнителят трябва да е в състояние и да има възможности за извършване ремонти на двигател, на ходова част, на източници и потребители на електрическа енергия, на агрегати и възли, на климатици и климатроници и да регулира геометрията на окачване на преден и заден мост на автомобилите и др.

ІІІ. Доставка на резервни части, материали и консумативи, необходими за извънгаранционната поддръжка и ремонта:

Доставка на резервни части, материали и консумативи, необходими за правилната експлоатация на служебните автомобили, за извършването на извънгаранционнато техническо обслужване и ремонт е за сметка на Възложителя.

Доставените, вложени и монтирани резервни части, материали и консумативи трябва да са нови и да отговарят на изискванията на производителя на автомобила.

При необходимост от доставка на резервни части за извършване на текущия ремонт, които не са налични в склада на Изпълнителя, срокът за доставката им трябва да бъде до 10 (десет) календарни дни, считано от датата на писмената заявка за ремонт.

Участникът, избран за изпълнител, на база на извършена диагностика, проверката и оглед на автомобила, представя на Възложителя документи (констативен протокол за техническо състояние на автомобила с препоръки и проформа фактура за стойността на евентуалните ремонти и вложени резервни части и консумативи), от които да е видно състоянието на автомобила към момента на представяне в сервизната база, както и необходимите операции, които следва да бъдат извършени и резервните части и консумативи, които следва да бъдат вложени за превеждането му в годен за експлоатация вид. Отбелязва се и времетраенето на обслужването или ремонта и стойността им.

Техническото обслужване и текущия ремонт (включително доставката на резервни части, материали и консумативи) се извършва след писмена заявка от Възложителя за всеки отделен автомобил. Ремонта се извършва в срок не по-дълъг от 7 /седем/ календарни дни, считано от деня, в който са представени автомобилите в сервизната база.

В случай на некачествен ремонт, извършен от Изпълнителя, същият се отстранява за сметка на Изпълнителя.

За извършените сервизни услуги се издава фактура, включваща: вида на извършените работи, вложените резервни части, материали и консумативи и тяхната цена (намалена с предложената от участника отстъпка), цената на вложения труд.

Гаранционният срок за извършените работи следва да бъде не по-кратък от 6 месеца. В случай, че в автомобила се появи повреда, дължаща се на некачествен ремонт в срока на гаранцията Изпълнителят я отстранява за своя сметка, в срок от 5 календарни дни от предявяване на рекламацията от Възложителя.

ІV. Сезонна смяна на автомобилните гуми: обхваща всички дейности по привеждането на автомобилите за експлоатация през съответните сезони /демонтаж и монтаж, баланс и тежести на автомобилните гуми през различните сезони - летни със зимни и зимни със летни/. Ремонт на джанти (при необходимост) на служебните автомобили на ДАБ при МС.

Автомобилите на Държавна агенция за бежанците при Министерския съвет следва да се приемат за обслужване и ремонт в сервизните центрове с предимство, независимо от временната натовареност на сервиза.

Б. Характеристики и изисквания за изпълнение на обществената поръчка

Участникът трябва да отговаря на следните изисквания за технически възможности:

1. Да разполага с необходимите обособени работни постове, автосервизно оборудване - подемници, спирачни и др. стендове, специализирани контролно-измерителни уреди и инструменти за извършване на прегледи, техническо обслужване и ремонт на агрегати, възли и системи, както и специализирана диагностична апаратура за компютърна диагностика.

2. Да разполага с необходимите квалифицирани работници и специалисти за извършване на техническо обслужване, диагностика и ремонт на автомобилите на ДАБ при МС.

3. Да доставя необходимите авточасти, материали, консумативи и други за извършване на техническо обслужване и ремонт на автомобилите.

4. Да извършва техническо обслужване, диагностика и ремонт в определен срок, посочен в предложението.

5. Да посочи срок за гаранция на извършените ремонти в месеци.

6. Да извършва безплатни периодични технически прегледи на автомобилите за установяване състоянието на основните им възли и системи, осигуряващи безопасността на движението (спирачна, кормилна и осветителна системи, ходова част (окачване на преден и заден мост), проверка състоянието на климатичните системи на автомобилите, технико-икономически консултации във връзка с настъпили застрахователни събития по автомобилите собственост на ДАБ при МС, проверка и подготовка за експлоатация на автомобилите през есенно - зимните и пролетно-летните периоди.

7. Да извършва приемане на аварирали автомобили в сервиза 24 часа в денонощието и 7 дни в седмицата, както и да извършва при необходимост спешни ремонти в почивни и празнични дни.

8. Да има сключени договори със застрахователни компании за извършване на ремонти по възлагателни писма.

9. Да попълва сервизни книжки на автомобилите собственост на възложителя.

10. Да осигури транспорт на аварирали автомобили 24 часа в денонощието и 7 дни в седмицата.

ХІ. Ред на оценка на офертите, критерий за оценка на офертите, показатели, относителната им тежест и методика за определяне на комплексната оценка на офертата. Критерий за оценка на офертите - „икономически най–изгодна оферта”. Критерият „икономически най-изгодна оферта” се прилага за оценка на офертите, които отговарят на предварително обявените от Възложителя условия и са подадени от участници, за които не са налице обстоятелствата по чл.47, ал.1, т. 1 и ал. 5 от ЗОП.

1. Разглеждане на офертите:

1.1. Комисията за оценка и класиране на офертите отстранява участник, който:

- не е представил някои от посочените документи в обявлението или документацията за участие;

- е представил оферта, която е непълна или не отговаря на предварително обявените условия на възложителя;

- има наличие на обстоятелства по чл.47, ал.1, т.1 и ал. 5 от ЗОП и/или е в съдружие с друг участник.

2. Показатели за определяне на комплексната оценка и коефициенти за относителната им тежест

2.1. Показател К1 - предложена цена за 1 (един) човекочас вложен труд (часова ставка) при извършване на текущ ремонт на автомобилите (в лева без ДДС), с коефициент на тежест 30%.

2.2. Показател К2 – предложена отстъпка от цената на вложените резервни части и консумативи, необходими за извършване на текущите ремонти, с коефициент на тежест 20%.

2.3. Показател К3 – предложена цена за демонтаж, монтаж, баланс и тежести на 1 (един) брой автомобилна гума, с коефициент на тежест 20%

2.4. Показател К4 – предложено време за реакции, считано от датата на заявката от Възложителя, с коефициент на тежест 10%

2.5. Показател К5 – предложен срок за извършване на ремонт, считано от датата на заявката от Възложителя, с коефициент на тежест 10%

2.6. Показател К6 – предложен гаранционен срок на извършените ремонти, с коефициент на тежест 10%

3. Методика за определяне на оценката по всеки показател:

3.1. Оценка за определяне на цената за 1 (един) човекочас вложен труд (часова ставка) при извършване на текущ ремонт на автомобилите (в лева без ДДС). Максималната часова ставка е 20.00 лева за 1 човекочас.

К1 = (минимална предложена цена/предложена цена от участника) х 100,

където „минимална предложена цена” е най-ниската предложена от участник цена за 1 (един) човекочас вложен труд (часова ставка) при извършване на текущ ремонт на автомобилите в лева без ДДС, а „предложена цена от участника” е предложената цена от съответния участник, чиято

оферта се оценява в лева без ДДС.

3.2. Оценка за определяне на отстъпката от цената на вложените резервни части и консумативи, необходими за извършване на текущите ремонти (в проценти). Предложената от участниците отстъпка от цената на вложените резервни части и консумативи трябва да бъде по-голяма от 0%.

К2 = (предложена отстъпка от участника /максималната предложена отстъпка) х 100, където „предложена отстъпка от участника” е предложената отстъпка от съответния участник, чиято оферта се оценява в лева без ДДС, а „максималната предложена отстъпка” е най-високата предложена от участник отстъпка от цената на вложените резервни части и консумативи, необходими за извършване на текущите ремонти.

3.3. Оценка за определяне на цената за демонтаж, монтаж, баланс и тежести на 1 (един) брой автомобилна гума (в лева без ДДС).

К3 = (минимална предложена цена/предложена цена от участника) х 100, където „минимална предложена цена” е най-ниската предложена от участник цена за демонтаж, монтаж, баланс и тежести на 1 (един) брой автомобилна гума (в лева без ДДС), а „предложена цена от участника” е предложената цена от съответния участник, чиято оферта се оценява в лева без ДДС.

3.4. Оценка за предложено време за реакции, считано от датата на заявката от Възложителя.

К4 = (най нисък предложен срок за реакции/предложения срок за реакция от участника) х 100, където „най нисък предложен срок за реакции” е най нисък предложен срок за реакции от участник, а „предложения срок за реакция от участника” е предложения срок за реакция от съответния участник.

3.5. Оценка за предложен срок за извършване на ремонт /календарни дни/, считано от датата на заявката от Възложителя.

К5 = (най- нисък предложен срок за извършване на ремонта/предложения срок за извършване на ремонта от участника) х 100, където „най- нисък предложен срок за извършване на ремонта” е най нисък предложен срок за извършване на ремонта от участник, а „предложения срок за извършване на ремонта от участника” е предложения срок за извършване на ремонта от съответния участник.

3.6 Оценка за предложен гаранционен срок на извършените ремонти.

К6 = (предложен гаранционен срок за извършване на ремонта от участника /най-големия предложен гаранционен срок за извършване на ремонта) х 100, където „най-големия предложен гаранционен срок за извършване на ремонта” е най-големия предложен гаранционен срок за извършване на ремонта от участник, а „предложен гаранционен срок за извършване на ремонта от участника” е предложения гаранционен срок за извършване на ремонта от съответния участник.

4. Методика за определяне на комплексната оценка на офертите:

Комплексната оценка Кi на всяка оферта е равна на сбора от оценките по отделните показатели, умножени със съответстващите коефициенти за относителната им тежест и се изчислява по следната формула:

Кi= К1 х 0.30 + К2 х 0.20 + К3 х 0.20 + К4 х 0.10 + К5 х 0.10 + К6 х 0.10

Класирането на участниците се извършва в низходящ ред, като на първо място се класира офертата получила най-висока комплексна оценка.

Участникът класиран от комисията на първа място се определя за изпълнител на обществената поръчка.

При еднаква предложена цена от двама или повече участници, комисията провежда публично жребий за определяне на изпълнител между класираните на първо място оферти, съгласно чл.71, ал.5, т.1 от ЗОП.